Salomon de Bray

Salomon de Bray (Amsterdam, 1597 - Haarlim, 11 maaie 1664) wie in Nederlânsk keunstskilder en arsjitekt.

 Libben en wurk 
Salomon de Bray sette him ta wenjen foar 1617 yn Haarlim, dêr't er learling west hawwe soe by Hendrick Goltzius en Kornelis fan Haarlim, en dêr't er yn 1625 boaske. Hy stoar nei alle gedachten oan de pest, en waard yn de Sint-Bavo begroeven. Trije fan syn tsien bern waarden ek skilder, dêr't de bekend wurden Jan de Bray ûnder wie. 

Salomon de Bray skildere histoarjestikken, portretten en lânskippen. As katolyk makke er wierskynlik alterstikken foar skûltsjerken. Hy die mei oan de fersiering fan it Hûs te Bosk yn De Haach. Syn wurk azemet de geast fan it Hollânsk klassisisme, en is te fergelykjen mei dat fan Pieter de Grebber.

Utsein skilder, wie Salomon de Bray ek ûntwerper fan sulverguod, dichter, arsjitekt en stêdeboukundige. Hy wie belutsen by de bou of ferbou fan it stedhûs, de Sylpoarte, de St. Annatsjerke - allegearre yn  Haarlim - it kastiel yn Warmond en it boargerweeshûs in Nymwegen. 

Salomon de Bray wie goekunde fan de komponist Cornelis Padbrué, dy't in gedicht fan him op muzyk sette.

Yn 1631 skreau Salomon de Bray Architectura Moderna dêr't beskriuwings fan gebouwen troch de arsjitekt Hendrick de Keyser yn joech.http://www.iatwm.com/200808/DeBrays/index.html

In bekend skilderij fan Salomon de Bray is De twilling Clara en Aelbert de Bray út 1646.

 Sjoch ek 
 List fan Nederlânske arsjitekten

 Keppelings om utens 
 Salomon de Bray op Artcyclopedia
 Twalling Clara en Albert de Bray

Kategory:Nederlânsk arsjitekt
Kategory:Nederlânsk keunstskilder
Kategory:Nederlânsk dichter
Kategory:Hollânsk klassisisme
Kategory:Persoan berne yn 1597
Kategory:Persoan stoarn yn 1664